Παύλος Παυλάκης

Ο Παύλος Παυλάκης ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το Πατριωτικό Μέτωπο.

Βιογραφικά στοιχεία 
Ο Παύλος Παυλάκης γεννήθηκε στα Άρδανα στις 10 Νοεμβρίου 1930. Ομιλούσε, πέρα από την ελληνική, την αγγλική γλώσσα. Ήταν λογιστής και επιχειρηματίας.

Την περίοδο 1955-1959 συμμετείχε στον αγώνα της ΕΟΚΑ.

Απεβίωσε στις 5 Μαΐου 2022.

Πολιτική διαδρομή 
Την περίοδο 1959-1960 ήταν γενικός γραμματέας του Ενιαίου Δημοκρατικού Μετώπου Αναδημιουργίας (ΕΔΜΑ), κόμμα από το οποίο προήλθε το Πατριωτικό Μέτωπο. Το ΕΔΜΑ αποτέλεσε την πολιτική έκφραση των αγωνιστών της ΕΟΚΑ.

Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Αμμοχώστου με το Πατριωτικό Μέτωπο για την Α΄ Κοινοβουλευτική Περίοδο. Μετά τη διάλυση του Πατριωτικού Μετώπου το 1969 συνέχισε ως ανεξάρτητος. Την περίοδο 1960-1961 διετέλεσε κοινοβουλευτικός εκπρόσωπος του Πατριωτικού Μετώπου.

Αθλητικές δραστηριότητες 
Ο Παύλος Παυλάκης διετέλεσε πρόεδρος του αθλητικού σωματείου Ανόρθωση τις περιόδους 1961-1962 και 1966-1967. Για την προσφορά του στο σωματείο, η Ανόρθωση τον ανακήρυξε επίτιμο πρόεδρος της το 2015.

Παραπομπές

Πηγές 

Βουλευτές Αμμοχώστου
Κύπριοι λογιστές
Βουλευτές εκλεγμένοι με το Πατριωτικό Μέτωπο
Κύπριοι επιχειρηματίες
Βουλευτές Α΄ Κοινοβουλευτικής Περιόδου (Κύπρος)
Κύπριοι αγωνιστές του 1955-59